**BIOGRAFSKI I HISTORIJSKI KRITICIZAM: JANE EYRE, Charlotte Bronte**

UVOD

Posmatrati neko djelo a ne pomisliti na autora i njegov život, pogled na život u vremenu u kojem je živio je, skoro pa, nemoguće. Svako književno djelo ima svoga autora koji je živio u određenom vremenu i prostoru. Interesantno je proučiti i analizirati djelo sa biorafske i historijske strane, jer tek tada možemo imati potpunu sliku djela, odnosno sadržaja, motiva i ostalih elemenata u djelu.

 Iz tog razloga, u ovom eseju će biti fokus na biografskim i nekim historijskim detaljima. Pažljivo je analiziran život Charlote Bronte, i odabran je njen roman *Jane Eyre* , kao uzorak i primjer prožimanja biografskih i historijskih činjenica vezanih za autoricu.

**BIOGRAFSKI I HISTORIJSKI KRITICIZAM**

Većina literarnih kritičara nije mogla negirati postojanje pisca, njegovog života i vremena u kome je stvarao djelo. Logično je da se, čitajući književni tekst, zapitamo: Ko je autor?, Kada i gdje je živio?, Kakav je život živio?, U kakvoj je porodici odrastao?...

Svako književno djelo se može smatrati kao lični uspjeh autora, rad jednog velikog uma. Biografski kriticizam nam, dakle, pomaže da, pažljivim analiziranjem biografskih i historijskih podataka, sagledamo i razumijemo djelo i autora, a svemu je razlog neodvojivost autora i njegovog rada. Interesantno je da , koristeći ovu vrstu kritičkog analiziranja, u prvi plan se stavlja ličnost pisca, tj. traži se objašnjenje u piščevoj ličnosti. Biografska kritika je u konstantnom traganju za autobiografskim elementima u djelu, i njegov rad objašnjava činjenicama iz piščevog života

Naravno, književni rad, osim ako nije autobiografski, ne mora da oslikava autorov život u potpunosti, ali je dovoljno da se, na osnovu nekih detalja, nasluti autorova namjera da prikaže vrijeme i mjesto u kojem je stvarao.

Teško je govoriti o biogarfskom kriticizmu a da se ne osvrnemo na historijski kriticizam. Ova dva su povezana činjenicom da je biografija, zapravo, historija pojedinca. Uspostavlja se paralela između ličnosti pisca i moralne , emocionalne i misaone strukture književnog junaka.

**KO SU BILI PORODICA BRONTE?**

Porodica Bronte je jedna od najpoznatijih u svijetu književnosti. Charlotte, Emily i Anne Bronte su autori nekih od najpopularnijih romana na engleskom jeziku. Charlotte-in roman *Jane Eyre (1847),* Emily-n *Wuthering Heights (1847)* i Anne-in *The Tenant of Wildfell Hall (1848)* su napisane prije više od stotinu i pedeset godina, a još uvijek imaju istu, ako ne i veću, moć nad čitaocima. Pronaći dva genijalna pisca u istoj porodici bilo bi mnogo, ali naći nekoliko u jednoj kući je jedinstveno u svijetu književnosti. Charlotte i Emily su rangirane kao jedne od najvećih svjetskih romanopisaca. Objavljivale su svoje radove pod pseudonimom Currer.

Iznenađujuće je da, produbljujući mit o životu ove porodice koja je cijeli život proživjela u oblaku tagedije, porodica Bronte, nehotično sama ima doprinos u tome. Birajući pisanje pod pseudonimima, podigli su veo misterije oko sebe tako da su se ljudi pitali ko su, zapravo, oni.

Nakon prerane smrti svoje dvije sestre, Charlotte je dodala i tu legendu o svojim sestrama u svom biografskom djelu iz 1850. “Biographical Notice”. Da bi zaštitila svoje sestre od brutalnosti kritičara toga vremena Charlotte ih je prikazala kao neuke mlade žene koje su pisale instiktom a ne po dizajnu.

Romanopisac Elizabeth Gaskell je bila brvi Charlotte-in biograf, koja je bila odgovorna za predstavljanje Charlotte Bronte u širem smislu, u svom radu “The Life of Charlotte Bronte” 1857, dvije godine nakon njene smrti. Ova biografija i danas vrijedi za jednu od najboljih svjetskih biografskih studija koja je stvorena kao pogled romanopisca, i postala je stub i spomenik za ono šrto se naziva Charlotte-ina tragedija o požrtvovanosti prema dužnosti.

Kao i većina autora, sestre su bazirale svoje pisanje, smatraju njihovi rani biografi, na stvarna mjesta, ljude i događaje, možda i nesvjesno “izazivajući” negodovanje porodice, oca, i ljudi oko njih. Pisale su o svojim ličnim iskustvima, okruženju u kojem su živjele i ljudima kojima su bile okružene.

|  |
| --- |
| **Bronte-ovi i Viktorijansko društvo**Porodica Bronte je zauzimala neobičan položaj u društvu, koji je bio utjecajan na tematiku njihovih romana. Njihov dom The Parsonage je bio jedan od najvećih u Haworth, iako su kuće sličnih ljudi njenom ocu bile daleko veće, kao i godišnje plate. Ranih godina 19. vijeka, klasni sistem je bio mnogo rigorozniji nego je to danas. Obrazovanje Bronte-ovih, u vremenu prije objave Elementary Education Act, 1870, kada većina stanovništva nije znala čitati, stavlja ih u bolji socijalni položaj od mnogih u Haworth-u. Međutim, nisu mogli da priušte kočiju, skupa putovanja, skupu odjeću ili namještaj u kući, kao što su to učinile porodice iz više klase. Značajno je da su sestre zarađivale svoj novac radeći kao guvernante, nešto što se, u to vrijeme, nije smatralo ni porodicom ni služavkom, što se ogleda u njihovim djelima.   |

CHARLOTTE BRONTE

**Djetinjstvo**

Rođena je 21.04.1816.godine u Yorkshire, Engleska, kao treće od šestero djece. Kada je imala pet godina njena majka umire i brigu o porodici preuzima majčina starija sestra Elizabeth Branwell. Kada je navršila osam godina umiru, od tuberkuloze, njene dvije starije sestre Maria i Elizabeth. Iznenadna tragedija ostavlja Charlotte kao najstariju u porodici, položaj u porodici koji je sa sobom donio ogromnu odgovornost, što je, za Charlotte bilo primjereno, odnosno njenoj jakoj ličnosti.

**Izgled i ličnost**

Charlotte Bronte je bila veoma krhke građe. Nosila je naočare kako bi ispravila miopiju. Politički je pripadala konzervativcima (Tory), bila oštroumna, pametna i ambiciozna. Rukovodila se visokim moralnim principima, i uprkos njenoj stidljivosti, bila je spremna da se suprotstavi nekim osobama i njihovim stavovima, bila je sposobna da brani svoje stavove.

**Obrazovanje**

Charlotte je provela osam mjeseci 1824 u Clergy Daughters' School, Cowan Bridge (model za Lowood Institution u Jane Eyre), dvije godine (1831-32) kao učenik, i tri (1835-38) kao učitelj u Roe Head School, Dewsbury (gdje je stvorila trajno prijateljstvo sa Ellen Nussey i Mary Taylor), i dvije godine (1842-3) u Pensionnat Heger u Briselu, (gdje se beznadežno zaljubljuje u svog učitelja, Constantine Heger). Između 1824 i 1831 ona, njen brat i sestre su podučavane kod kuće od strane njihovog oca i tetke Branwell. Charlotte je završila kao umjetnik, strikač i pisac.

|  |
| --- |
| **Karijera**Gospodin Bronte je imao namjeru da njegove kćerke postanu guvernante, što je Charlotte dva puta i učinila. Prva služba je bila kod porodice Sidgwick koja je trajala tri mjeseca 1839., i druga kod porodice White koja je trajala šest mjeseci 1841. Charlotte je mrzila taj posao, i predložila je dvjema sestrama da otvore sopstvenu školu. Tetka Branwell je ponudila financijsku pomoć, ali se zamisao nikada nije pretvorila u djelo.Ono što je Charlotte zaista silno željela, bilo je da postane spisateljica. Još od ranog djetinjstva, ona i njen brat Branwell su sarađivali pišući poeziju i priče smještene u zamišljenoj zemlji Angria. Charlotte je tvdrila da je više napisala prije trinaeste godine nego tada. 1846. Charlotte je ubijedila svoje sestre da objave Pjesme (Currer Ellis i Acton Bell-pseudonimi). To je bila komercijalna propast, ali krajem 1847., romani prvenci sve tri sestre se objavljuju, i Charlotte-in roman Jane Eyre je bio trenutni uspjeh. Nakon toga slijedi objavljivanje Shirley 1849., čime je anonimnost počela da se topi. Charlotte je postala slavna u književnim krugovima, što je potvrđeno i njenim trećim romanom Villette 1853. **Udaja i smrt**U decembru 1852., Charlotte je dobila bračnu ponudu od očevog kustosa, Arthur Bell Nicholls. Gospodin Nicholls je bio uz njenog oca osam godina, i prošnja je bila pravo iznenađenje za Charlotte i njenog oca. Oboje su mislili da je Charlotte prenježna da iznese eventualnu trudnoću, otac je osporio a Charlotte je odbila. Gospodin Nicholls se nije dao otjerati tako lako, tako da je 29.juna 1854 zaključen brak, koji je bio sretan i kratak. Charlotte Bronte umire u ranom stadiju trudnoće 31.marta 1855.*Jane Eyre*Charlott-in najpoznatiji roman *Jane Eyre* oslikava emocionalni i duhovni razvoj glavne junakinje, što se ogleda u putovanju kroz knjigu. Opisuje potragu za samovrijednošću, identitet i potragu za financijskom neovisnošću, u svijetu koji nije bio voljan prihvatiti uspjeh žene u društvu toga vremena.Prvi susret sa Jane je kada je ona bila dijete-siroče, prepušteno tetki da se brine o djeci, nakon majčine smrti, koja je bestidno omalovažavala svu djecu, osim svoje, u porodici. Da bi je se riješili, poslana je u školu koju je vodio Mr. Brocklehurst, gdje je naučena rigoroznom režimu i kako opstati u njemu, da bi ona, na kraju i sama bila učiteljica na tom istom mjestu. Daje oglas na mjesto guvernante i biva primljena u službu da brine o Adele, kod “strašnog” Edward Rochester u Thornfield Hall. Charlotte u ovom romanu oslikava, donekle, svoj i život svojih sestara, iako se ovo djelo, ni u kojem slučaju, ne može svrstati u autobiografska djela. Tetka u stvarnom životu je bila mnogo bolja od tetke u romanu. Njeno lično iskustvo se u mnogome razlikuje od života njene junakinje. I što je najvažnije, u životu Charlott nije postojao gospodin Rochester. Ono što privlači Rochester-a ka Jane nije njezin krhki izgled (kako je opisana po uzoru na tanani igled Charlotte), nego njena iskrenost i zdrav razum, što je odlika i same Charlotte. On joj nudi brak, ali ona saznaje pred oltarom da je on oženjen Bertha-om, luđakinjom koja je zatvorena u potkrovlju kuće. Jane, visokih moralnih kvaliteta, odbija biti ljubavnicom Rochester-a i napušta kuću. Igrom sudbine, biva primljena u porodicu Rivers, koja, kasnije se ispostavlja, je njena neka dalja rodbina. Tu ona saznaje da je postala bogata nasljednica čime joj je omogućeno da živi bezbrižno do kraja života. Velečasni St. John Rivers, koji planira misionarski put u Indiju, prosi Jane. U trenutku kada je ozbiljno razmišljala o prihvatanju ove bračne ponude, čuje nadljudski, nestvarni vapaj Rochester-a. Žurno polazi na put, slijedi trag svoga srca, stiže u Thornfield, da bi zatekla ruševinu spaljenu skoro do temelja, i ranjenog u srce slijepog Rochester-a. Sada je Jane spremna da se uda za Rochester-a, ne iz razloga što je on sada slobodan čovjek, nego što je ona neovisna žena.Svijet u kojem se Jane kreće je visoko moralan što je u prvi mah sputava, ali ona u dogledno vrijeme uspijeva da se riješi tih okova. Charlotte Bronte je uključila mnogo događaja iz svog života u roman. Na primjer, Charlotte je modelirala Lowood Institution nakon napuštanja škole, Cowan Bridge, gdje su ona i njene sestre živjele I trpile strašan terror. Jane-ina prijateljica Helen Burns umire od tuberkuloze, I dvije Charlotte-ine sestre umiru od tuberkuloze, što su “zaradile” u Cowan Bridge. Charlotte je izgradila lik strašnog Mr.Brocklehurst po uzoru na velečasnog Carus Wilson u Cowan Bridge. Charlotte-in brat je ironično umro, godinu nakon objave romana, sličnom smrću kao i John Reed. Može se povući paralela između Charlotte-inog života I boravka u školi Roe Head, i postanka guvernante u Sidgewick porodici, sa Jane-inim učiteljskim poslom u Lowood i ,nakon toga, poslom guvernante u Thornfield. Bronte nije voljela posao guvernante i sanjala je o sopstvenoj školi. Proživljava svoj san i “ostvaruje” želju, djelimično, dajući ulogu rukovoditeljice seoske škole za djevojčice.Oprečne su situacije Charlotte i Jane, kada je u pitanju prava, iskrena i strasna ljubav, pa i brak. Na kraju romana Charlotte spaja svoja dva glavna junaka Jane i Rochester-a. Njih dvoje se vjenčaju, imaju djecu i zaista su zaljubljeni jedno u drugo i veoma sretni (do kraja života). U vrijeme pisanja Jane Eyre, Charlotte nije pronašla svoju ljubav, ali je, vjerovatno, sanjala o tome kao i svaka normalna mlada žena. Za razliku od Jane, koja je na kraju romana sretna uz voljenog čovjeka, Charlotte, koja se konačno udaje (ali ne baš za ljubav svog života), umire nakon nepune godine dana od udaje, trudna sa svojim prvim djetetom. Nije osjetila čari i čudo majčinstva, što, možemo pretpostaviti, je stvar koja se dogodila Jane. **ZAKLJUČAK**Analizom djela i života Charlotte Bronte može se izvesti zaključak da je roman Jane Eyre i njena glavna junakinja u isto vrijeme slična, a opet različita samoj autorici. Postoje elementi autobiografskog u djelu. Charlotte je, karakterišući lik Jane, oslikala dijelove svog života, ali možda i nadanja nečemu što ona nije imala u svom životu. Smještajući događaj u Viktorijansku eru Charlotte je poslala jasnu poruku o nevažnosti žene u društvu toga vremena, odnosno težnjom za njenom neovisnošću, nazire se vapaj za oslobađanjem iz “okova”društva. Njena junakinja je primjer pametne, samosvjesne žene, koja je dobila ono što je tražila, uz ogromnu žrtvu i patnju. Konačno, Jane Eyre bi mogla da se uklopi i u naš savremeni svijet, koji je svakim danom bogatiji pametnim i ambicioznim ženama. Misljenja sam da bi se Charlotte Bronte izvrsno uklopila u današnje društvo, s tim što bi joj, vjerovatno bilo puno lakše stvarati ovakva i slična remek-djela.References:* Douglas G . *Multiple Critical Perspectives*. Teaching Charlotte Bronte’s: Prestwick House, Inc.
* Lynn, S. (3rd ed.) *Text and Content*: writing about literature with critical theory: Longman, 121-125.
* Barnet, S. (1996) *A Short Guide to Writing About Literature*. Harper Colins: New York.
* Belsey, C. (1980) *Critical Practice*. London: Methuen

Online sources: <http://hubpages.com/hub/Charlotte> Bronte/<http://www.bronte.org.uk/>  |